Document ID: /roh_data/filtered/fineweb-2-filterrobots_roh.jsonl.gz/34319

Il parlament da la vischnanca da Ilanz/Glion ha approvà il budget cun resguardar las resalvas da la cumissiun. Quai ha Lorenz Alig, il pledader da la cumissiun, ditg sin dumonda da RTR. Tenor ina communicaziun, quinta Ilanz/Glion cun in gudogna da 64'800 francs. Quai tar custs totals da bunamain 32 milliuns francs. Las extradas d'investiziuns èn budgetadas cun 7,8 milliuns francs. Planisadas èn per exempel differentas sanaziuns da vias.
Er approvà ha il parlament la moziun che vul indemnisar ils possessurs da cartas da parcar annualas, perquai ch'il parcar era gratuit durant il temps dal lockdown. Vitiers ha il parlament approvà ina moziun che pretenda in scumond parzial per fieus artifizials sin intschess communal.